Tasekla taqbaylit tesɛa azal meqqren deg tmetti, tettnerni si tallit ɣer tayeḍ, llant aṭas n tewsatin gar-asent : timucuha, isefra, tumgisin, tiqsiḍin,…Yal yiwet si tewsatin-agi tesɛa ameḍiq-is di tmetti deg usnerni n tmusni, ayagi ibeggen-it-id M᾽Hammed Djellaoui :«Agdud aqbayli, neɣ amaziɣ s umata, am netta am yigduden nniḍen di ddunit, yerra lwelha-s ɣer tewsatin-agi n tsekla, yesqedc-itent akken iwata di tudert-ines, deg-sent i yettaf iman-is : tikwal yis-sent i d-yemmal tikta-s d tmusniwin-ines ; tikwal yesselmad, yettṛebbi yissent.»1.Tasekla-agi d tin yesɛan amezruy wessiɛen, zik d timawit kan anda tesemnaɛ ayen i asd-yeqqimen deg cfawat terra-t ɣer tira imi amur ameqran deg-s yettwattu. Dimrabḍen d yiserdasen Irumyen i yefkan afud ameqqran i tsekla timawit jemɛen-tt-id, sisklen-tt, gar-asen :